Završni turnir regionalne košarkaške ABA lige ove će se sezone igrati u Laktašima u Bosni i Hercegovini, odlučilo je u srijedu vodstvo natjecanja…

Kao glavni se kandidat za domaćinstvo posljednjih dana spominjao Beograd, ali prema riječima direktora natjecanja Josipa Bilića za B92, glavni srpski grad je nudio samo dvoranu, dok bi se za sve drugo morala pobrinuti liga. Zbog boljih je uvjeta tako organizacija ''final foura'' povjerena Laktašima, gdje svoje domaće utakmice igra Igokea, trenutno vodeća momčad lige.

Hrvatskih predstavnika na završnom turniru po svemu sudeći neće biti, premda dva kola prije kraja Cedevita još ima matematičke šanse.

Najbolje četiri momčadi osnovnog dijela za naslov će se boriti od 25. do 27. travnja.